
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 17 


ΑΠΟΦΑΣΕΙΣ 

Αριθμ. οικ. 526/10 

Πρόγραμμα επιχορήγησης της πρώτης πρόσλη¬ 
ψης μισθωτού-ών από αυτοαπασχολούμενους 
νέους και επιχειρήσεις νέων, ηλικίας έως 35 ετών. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της Χώρας και τροποποίηση 
συναφών διατάξεων» (70 Α'), όπως ισχύει. 

2. Τις διατάξεις του άρθρου 2 του ν. 2956/2001 «Ανα¬ 
διάρθρωση Ο.Α.Ε.Δ. και άλλες διατάξεις» (258 Α') όπως 
τροποποιήθηκε και ισχύει. 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(143 Α'). 

4. Τις διατάξεις της παρ. 1 του άρθρου 27 του ν. 4320/ 
2015 «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις» (29 Α'). 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο 1 του π.δ. 63/2005 (98 Α'). 

6. Τον Κανονισμό ΕΕ αριθμ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας. 

7. Τις διατάξεις της παρ. 2 του άρθρου 12 του 
π.δ. 80/2016 «Ανάληψη υποχρεώσεων από τους διατά- 
κτες» (145 Α'). 

8. Τις διατάξεις του π.δ. 142/2017 «Οργανισμός του 
Υπουργείου Οικονομικών» (181 Α'). 

9. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(168 Α'). 


10. Τις διατάξεις του π.δ. 73/2015 (116 Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

11. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168 Β'). 

12. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (210 Α') 

13. Την υπ' αριθμ. Υ56/21 -10-2015 απόφαση του 
Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλι¬ 
σης και Κοινωνικής Αλληλεγγύης Ουρανία Αντωνο- 
πούλου (2281 Β'),όπως τροποποιήθηκε με την υπ' 
αριθμ. Υ213/8.12.2016 (3955 Β') και την υπ' αριθμ. 
Υ88/28.11.2017 όμοιά της (4195 Β'). 

14. Το υπ' αριθμ. 73332/23.10.2017 έγγραφο του 
ΟΑΕΔ με το οποίο μας διαβιβάστηκε η με αριθμ. 
2816/17.10.2017 απόφαση του Διοικητικού Συμβουλί¬ 
ου του Οργανισμού. 

15. Το υπ' αριθμ. πρωτ. οικ. 47032/50/11.10.2017 έγ¬ 
γραφο της Αποκεντρωμένης Μονάδας Κρατικών Ενισχύ¬ 
σεων του Υπουργείου Εργασίας. 

16. Την υπ' αριθμ. 49638/1847/30-10-2017 απόφαση 
της Υπουργού Εργασίας, Κοινωνικής Ασφάλισης και Κοι¬ 
νωνικής Αλληλεγγύης περί έγκρισης ανάληψης υποχρέ¬ 
ωσης (ΑΔΑ: 6ΥΡ7465Θ1Ω-Μ3Ξ). 

17. Την υπ'αριθμ. 75005/30-10-2017 απόφαση ανά¬ 
ληψης πολυετούς υποχρέωσης της Γενικής Διεύθυνσης 
Υποστήριξης του ΟΑΕΔ (ΑΔΑ: 64ΞΨ4691Ω2-6Ε3). 

18. Την υπ' αριθμ. 75064/30-10-2017 βεβαίωση δέ¬ 
σμευσης πίστωσης της Δ/νσης Οικονομικών Υπηρεσιών 
του ΟΑΕΔ. 

19. Την υπ'αριθμ. οικ. 50755/1891/6-11-2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

20. Το γεγονός ότι από τις διατάξεις της παρούσας 
προκαλείται δαπάνη ποσού ύψους εκατό δέκα τέσσερα 
εκατομμύρια ευρώ (114.000.000,00€) σε βάρος του Προ¬ 
ϋπολογισμού του ΟΑΕΔ 2018-2020, η οποία καλύπτεται 
από εγγεγραμμένες πιστώσεις στον ΚΑΕ 2493 του προϋ¬ 
πολογισμού του ΟΑΕΔ και κατανέμεται κατ' έτος ως εξής: 

Τεύχος ΒΊ 7/11.01.2018 


Για το έτος 2018: 40.000.000 ευρώ. Για το έτος 2019: 
50.000.000 ευρώ Για το έτος 2020: 24.000.000 ευρώ, 
αποφασίζουμε: 

Άρθρο 1 

Αντικείμενο προγράμματος- 

Σκοπός του προγράμματος 

Το πρόγραμμα παρέχει επιχορήγηση σε αυτοαπασχο¬ 
λούμενους νέους και επιχειρήσεις νέων ηλικίας έως 35 
ετών, που δεν απασχολούν και δεν είχαν απασχολήσει 
στο παρελθόν προσωπικό, για την πρώτη πρόσληψη 
ανέργων σε θέσεις μισθωτής εργασίας πλήρους απα¬ 
σχόλησης. 

Ο ΟΑΕΔ θα επιχορηγήσει το 50% του μισθολογικού και 
μη μισθολογικού κόστους 20.000 νέων θέσεων εργασίας 
σε ιδιωτικές επιχειρήσεις και σε Φορείς Κοινωνικής και 
Αλληλέγγυας Οικονομίας (Κ.ΑΛ.Ο.),που ασκούν τακτική 
οικονομική δραστηριότητα. 

Σκοπός του προγράμματος είναι η δημιουργία νέων 
θέσεων μισθωτής εργασίας μέσω της ενίσχυσης της νε¬ 
ανικής επιχειρηματικότητας. 

Άρθρο 2 

Πλαίσιο ένταξης - χρηματοδότηση 

1. Η δαπάνη υλοποίησης του προγράμματος θα ανέλ- 
θει μέχρι του ποσού των 114.000.000,00 ευρώ η οποία 
θα βαρύνει τον προϋπολογισμό του Ο.Α.Ε.Δ. (ΚΑΕ 2493) 
και κατανέμεται σε ετήσια βάση ως εξής: 

Για το 2018: 40.000.000 

Για το 2019:50.000.000 

Για το 2020: 24.000.000 

2. Οι ενισχύσεις που προβλέπονται στην παρούσα χο¬ 
ρηγούνται βάσει του Κανονισμού (ΕΚ) αριθμ. 1407/2013 
της Επιτροπής για τις ενισχύσεις ήσσονος σημασίας (άθ 
ιτιίηίιηίε). Ειδικότερα, σύμφωνα με το άρθρο 3 παρ. 2 
του εν λόγω Κανονισμού, το συνολικό ποσό των ενισχύ¬ 
σεων ήσσονος σημασίας που χορηγούνται ανά κράτος 
μέλος σε μια ενιαία επιχείρηση δεν πρέπει να υπερβαί¬ 
νει το ποσό των 200.000 ευρώ σε οποιαδήποτε περίο¬ 
δο τριών οικονομικών ετών. Επίσης το συνολικό ποσό 
των ενισχύσεων ήσσονος σημασίας που χορηγούνται 
ανά κράτος μέλος σε μια ενιαία επιχείρηση που εκτελεί 
οδικές εμπορευματικές μεταφορές για λογαριασμό τρί¬ 
των δεν μπορεί να υπερβαίνει το ποσό των 100.000,00 
ευρώ σε οποιαδήποτε περίοδο τριών οικονομικών ετών. 
Ο σχετικός έλεγχος διενεργείται από τον ΟΑΕΔ με την 
υποβολή σε αυτόν υπεύθυνης δήλωσης, από το δικαι¬ 
ούχο της ενίσχυσης, για οποιαδήποτε άλλη ενίσχυση 
ήσσονος σημασίας την οποία έλαβε η οικεία επιχείρηση 
βάσει του εν λόγω Κανονισμού ή άλλων Κανονισμών για 
ενισχύσεις ήσσονος σημασίας κατά τα δύο προηγούμενα 
οικονομικά έτη και κατά το τρέχον οικονομικό έτος και 
με την οποία υπεύθυνη δήλωση βεβαιώνει, επίσης, ότι 
το συνολικό ποσό των ενισχύσεων ήσσονος σημασίας 
που της έχουν χορηγηθεί κατά το τρέχον και τα δύο 
προηγούμενα οικονομικά έτη, συμπεριλαμβανομένης 
της παρούσας ενίσχυσης, δεν υπερβαίνει τα, κατά περί¬ 
πτωση, ανωτέρω αναφερόμενα ποσά, (άρθρο 6, παρ. 1, 
3 του Κανονισμού 1407/2013). 

Το προβλεπόμενο στον Κανονισμό ανώτατο όριο χο¬ 
ρηγούμενης ενίσχυσης αφορά σε «ενιαία» επιχείρηση. 


Στην έννοια της «ενιαίας» επιχείρησης περιλαμβάνο¬ 
νται για τους σκοπούς του Κανονισμού 1407/2013 όλες 
οι επιχειρήσεις που έχουν τουλάχιστον μία από τις ακό¬ 
λουθες σχέσεις μεταξύ τους: 

α) μία επιχείρηση κατέχει την πλειοψηφία των δικαι¬ 
ωμάτων ψήφου των μετόχων ή των εταίρων άλλης επι¬ 
χείρησης, 

β) μία επιχείρηση έχει το δικαίωμα να διορίζει ή να 
παύσει την πλειοψηφία των μελών του διοικητικού, δι¬ 
αχειριστικού ή εποπτικού οργάνου άλλης επιχείρησης, 

γ) μία επιχείρηση έχει το δικαίωμα να ασκεί δεσπόζου¬ 
σα επιρροή σε άλλη επιχείρηση βάσει σύμβασης που έχει 
συνάψει με αυτήν ή δυνάμει ρήτρας του καταστατικού 
αυτής της τελευταίας, 

δ) μία επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που έχει 
συνάψει με άλλους μετόχους ή εταίρους της εν λόγω 
επιχείρησης, την πλειοψηφία των δικαιωμάτων ψήφου 
των μετόχων ή των εταίρων αυτής της επιχείρησης. 

Οι επιχειρήσεις που έχουν οποιαδήποτε από τις σχέ¬ 
σεις που αναφέρονται στα ανωτέρω στοιχεία α έως δ 
με μία ή περισσότερες άλλες επιχειρήσεις θεωρούνται 
επίσης ενιαία επιχείρηση. 

Ως ημερομηνία χορήγησης της συνολικής ενίσχυσης 
νοείται η ημερομηνία της εγκριτικής απόφασης. 

Άρθρο 3 
Ρόλος του ΟΑΕΔ 

Σύμφωνα με: 

1. το άρθρο 2 του ν. 2956/2001 (258 Α'), ο Ο.Α.Ε.Δ. έχει 
σκοπό την εφαρμογή της κυβερνητικής πολιτικής για 
την απασχόληση και την καταπολέμηση της ανεργίας, 
την ενίσχυση και διευκόλυνση της ένταξης του ανθρώ¬ 
πινου δυναμικού της χώρας στην αγορά εργασίας και 
μεριμνά ιδίως για τη δημιουργία και διατήρηση θέσεων 
εργασίας με την παροχή οικονομικών ενισχύσεων προς 
τους εργοδότες και 

2. το άρθρο 29 του ν. 1262/1982 (70 Α') για τον σκο¬ 
πό της καταπολέμησης της ανεργίας με τη δημιουργία 
νέων θέσεων εργασίας είναι δυνατό να επιχορηγούνται 
από τον ΟΑΕΔ επιχειρήσεις και γενικά εργοδότες του 
ιδιωτικού τομέα βάσει προγραμμάτων απασχόλησης 
και αυταπασχόλησης ανέργων, που καταρτίζονται με 
αποφάσεις του Υπουργείου Εργασίας μετά από γνώμη 
του Δ.Σ. του ΟΑΕΔ. 

Άρθρο 4 

Δικαιούχοι, ωφελούμενοι 
και προϋποθέσεις συμμετοχής 

1. Το πρόγραμμα απευθύνεται σε ιδιωτικές επιχειρή¬ 
σεις και σε Φορείς Κοινωνικής και Αλληλέγγυας Οικονο¬ 
μίας που ασκούν τακτική οικονομική δραστηριότητα. 

Δικαιούχοι του προγράμματος είναι: 

α. Ατομικοί επιχειρηματίες ηλικίας έως 35 ετών, που 
δεν απασχολούν και δεν απασχόλησαν οποτεδήποτε 
στο παρελθόν, προσωπικό. 

β. Επιχειρήσεις οποιοσδήποτε νομικής μορφής, που 
δεν απασχολούν και δεν απασχόλησαν οποτεδήποτε 
στο παρελθόν, προσωπικό, και στο εταιρικό ή μετοχικό 




Τεύχος Β' 17/11.01.2018 

τους κεφάλαιο συμμετέχουν νέοι ηλικίας έως 35 ετών, με 
ποσοστό άνω του 50% (ατομικά ή αθροιστικά). 

γ. Φορείς Κοινωνικής και Αλληλέγγυας Οικονομίας 
(Κ.ΑΛ.Ο.), που δεν απασχολούν και δεν απασχόλησαν 
οποτεδήποτε στο παρελθόν, προσωπικό, και στις οποίες 
την πλειοψηφία των μεριδίων, άνω του 50% (ατομικά ή 
αθροιστικά), κατέχουν νέοι ηλικίας έως 35 ετών. 

Δεν ισχύει ο περιορισμός του ανωτέρω εδαφίου, ως 
προς την απασχόληση προσωπικού, στην περίπτωση 
κατά την οποία τα μέλη των Κ.ΑΛ.Ο., απασχολούνται με 
σύμβαση εξαρτημένης εργασίας,στους ανωτέρω φορείς, 
όταν η πρώτη πρόσληψη στο πλαίσιο του παρόντος προ¬ 
γράμματος, αφορά σε ωφελούμενο μη μέλος της Κ.ΑΛ.Ο. 

Σε περίπτωση κατά την οποία η επιχείρηση επιθυμεί να 
δημιουργήσει περισσότερες από μία θέσεις απασχόλη¬ 
σης, μπορεί να ενταχθεί για το σύνολο των θέσεων στο 
πρόγραμμα, εφόσον προβεί σε πρόσληψη του προσω¬ 
πικού ταυτόχρονα. 

2. Οι δικαιούχοι της παραγράφου 1, δύνανται να 
ενταχθούν στο πρόγραμμα ακόμη και αν συμμετέχουν 
ή συμμετείχαν σε άλλες επιχειρήσεις οποιοσδήποτε νο¬ 
μικής μορφής, είτε ως φυσικά πρόσωπα, είτε ως νομικές 
οντότητες, που απασχολούν ή απασχολούσαν κατά το 
παρελθόν προσωπικό, εφόσον το ποσοστό συμμετοχής 
τους θα είναι έως 50% (ατομικά ή αθροιστικά). 

Δεν εντάσσονται: 

α. Οι επιχειρήσεις που απασχολούν ή απασχόλησαν 
προσωπικό κατά το παρελθόν με τον περιορισμό της 
παραγράφου Ιγτου παρόντος. 

β. Ατομικοί επιχειρηματίες ηλικίας έως 35 ετών, ως 
μέλη επιχειρήσεων οποιοσδήποτε νομικής μορφής, που 
στο εταιρικό ή μετοχικό τους κεφάλαιο συμμετέχουν με 
ποσοστό άνω του 50%, οι οποίες απασχολούν ή απασχό¬ 
λησαν κατά το παρελθόν προσωπικό. 

γ. Επιχειρήσεις οποιοσδήποτε νομικής μορφής, που 
στο εταιρικό ή μετοχικό τους κεφάλαιο συμμετέχει ως μέ¬ 
λος νέος ηλικίας έως 35 ετών με ποσοστό άνω του 50%, 
που είτε α) ως ατομικός επιχειρηματίας είτε β) ως μέλος 
άλλης επιχείρησης οποιοσδήποτε νομικής μορφής, στην 
οποία συμμετέχει ως μέλος στο εταιρικό ή μετοχικό της 
κεφάλαιο με ποσοστό άνω του 50%, απασχολεί ή απα¬ 
σχόλησε προσωπικό κατά το παρελθόν. 

δ. Όλες οι επιχειρήσεις, φορείς, υπηρεσίες και οργα¬ 
νισμοί που διέπονται, όσον αφορά την πρόσληψη του 
προσωπικού τους, από τις διατάξεις του ν. 2190/1994 
(28 Α') και του ν. 3812/2009 (234 Α'). 

ε. Τα υποκαταστήματα ή τα γραφεία που έχουν την 
έδρα τους σε χώρα που δεν είναι μέλος της Ευρωπαϊκής 
Ένωσης διότι δεν είναι εφικτός ο έλεγχος σώρευσης των 
ενισχύσεων. 

στ. Εξωχώριες εταιρείες όπως και επιχειρήσεις που 
στην εταιρική τους σύνθεση συμμετέχουν εξωχώριες 
εταιρείες διότι δεν είναι εφικτός ο έλεγχος σώρευσης 
των ενισχύσεων. 

ζ. Επιχειρήσεις εις βάρος των οποίων εκκρεμεί ανάκτη¬ 
ση προηγούμενων κρατικών ενισχύσεων. 

η. Οι συστεγαζόμενες επιχειρήσεις ή οι επιχειρήσεις 
οι οποίες στον χώρο που θα απασχοληθούν το επιχορη¬ 
γούμενο άτομο (έδρα ή υποκατάστημα) συστεγάζονται 
με άλλη επιχείρηση. 


θ. 

ί. Οι επιχειρήσεις που δραστηριοποιούνται σε το¬ 
μείς, στους οποίους δεν εφαρμόζεται ο Κανονισμός 
1407/2013 (άρθρο 1). 

ϋ. Οι επιχειρήσεις που δραστηριοποιούνται στον τομέα 
της αλιείας (στην πρωτογενή αλιεία και στην υδατοκαλ¬ 
λιέργεια). 

ίίί. Οι επιχειρήσεις που δραστηριοποιούνται στην πρω¬ 
τογενή παραγωγή γεωργικών προϊόντων (φυτικών και 
ζωικών). 

ίν.Τα νυχτερινά κέντρα. 

ν. Οι επιχειρήσεις προώθησης προϊόντων και παροχής 
υπηρεσιών μέσω τηλεφώνου, 
νί. Οι εποχικές επιχειρήσεις για το εποχικό προσωπικό, 
νϋ. Οι επιχειρήσεις που η έδρα είναι η οικία του ερ¬ 
γοδότη (π.χ. ασφαλιστές, λογιστές, πολιτικοί μηχανικοί, 
εμπορικοί αντιπρόσωποι κ.λπ.) εκτός των επιχειρήσεων 
που λόγω της φύσης της δραστηριότητας τους απασχο¬ 
λούν το προσωπικό εκτός του χώρου της έδρας τους 
(υπηρεσίες εκμετάλλευσης φορτηγών, υπηρεσίες εκμε¬ 
τάλλευσης ταξί, υδραυλικοί, ηλεκτρολόγοι). 

Οταν το αντικείμενο εργασιών μιας επιχείρησης είναι 
σύνθετο και το ένα από τα αντικείμενα εξαιρείται του 
προγράμματος,σύμφωνα με τα αναφερόμενα στις πε¬ 
ριπτώσεις θί έως θνϋ, η επιχείρηση για να ενταχθεί θα 
πρέπει να υποβάλει υπεύθυνη δήλωση στην οποία θα 
αναφέρει ότι το επιχορηγούμενο άτομο δεν πρόκειται 
να απασχοληθεί στο εξαιρούμενο αντικείμενο εργασιών 
των περιπτώσεων θί έως θνϋ. 

3. Ωφελούμενοι του Προγράμματος είναι: 

Άνεργοι ηλικίας 18 ετών και άνω, εγγεγραμμένοι στο 
μητρώο ανέργων του ΟΑΕΔ για χρονικό διάστημα του¬ 
λάχιστον τριών (3) μηνών πριν από την υπόδειξή τους 
από τα αρμόδια ΚΠΑ2. Οι ωφελούμενοι άνεργοι κατά την 
υπόδειξή τους από τα αρμόδια ΚΠΑ2 πρέπει: 

α. Να έχουν συμπληρώσει το τυποποιημένο έντυπο 
εξατομικευμένης προσέγγισης και να έχουν συμφωνήσει 
σε ατομικό σχέδιο δράσης. 

β. Να είναι Έλληνες πολίτες ή πολίτες άλλου κράτους 
μέλους της ΕΕ ή να είναι ομογενείς που έχουν δικαίωμα 
διαμονής και απασχόλησης στη χώρα μας ή πολίτες τρί¬ 
των χωρών που έχουν άδεια διαμονής για εξαρτημένη 
εργασία τουλάχιστον για όσο χρονικό διάστημα διαρκεί 
το πρόγραμμα. 

Εξαιρέσεις: 

Στο πρόγραμμα δεν εντάσσονται επιχειρήσεις, για 
άτομα που: 

ί. θα απασχοληθούν αποκλειστικά, από την 22η ώρα 
βραδινή (έναρξη ωραρίου) έως και την 6η πρωινή (λήξη 
ωραρίου), 

μ. είναι εταίροι σε Ο.Ε., Ε.Ε, Ε.Π.Ε και στις Ι.Κ.Ε., 
ίίί. είναι μέλη των Δ.Σ. στις Α.Ε., 
ίν. είναι οι νόμιμοι εκπρόσωποι ή οι διαχειριστές των 
επιχειρήσεων [πλην των μελών των Φορέων Κοινωνικής 
και Αλληλέγγυας Οικονομίας (Κ.ΑΛ.Ο.) ανεξάρτητα από 
τη συμμετοχή τους ή μη στο Δ.Σ.]. 

ν. είναι μέλη σε συνεταιρισμούς (πλην των μελών 
των Φορέων Κοινωνικής και Αλληλέγγυας Οικονομίας - 
Κ.ΑΛ.Ο.), 

νι. τοποθετούνται αναγκαστικά με τις διατάξεις του 
ν. 2643/1998, 

νϋ. θα απασχοληθούν στο πλαίσιο ένταξης της επιχεί¬ 
ρησης σε οποιοδήποτε άλλο καθεστώς ενίσχυσης για 
την κάλυψη σχετικών συμβατικών της υποχρεώσεων, 
π.χ. επενδυτικό σχέδιο, το οποίο επίσης επιχορηγεί το 
μισθολογικό ή/και το μη μισθολογικό κόστος για τα άτο¬ 
μα αυτά, 

νίϋ. θα απασχοληθούν από τους δικαιούχους εργοδό¬ 
τες, προκειμένου να διαθέσουν τις υπηρεσίες τους σε 
άλλον εργοδότη (δευτερογενής ή έμμεσος εργοδότης), 

ίχ. θα απασχοληθούν με έμμισθη εντολή. 

Οι ωφελούμενοι του προγράμματος, δεν πρέπει να 
έχουν απασχοληθεί, κατά το τελευταίο δωδεκάμηνο 
πριν την ημερομηνία υποβολής της ηλεκτρονικής αίτη¬ 
σης υπαγωγής από τους δικαιούχους, σε επιχειρήσεις, 
οποιοσδήποτε νομικής μορφής, στις οποίες συμμετέ¬ 
χουν ή συμμετείχαν οι δικαιούχοι, είτε ως φυσικά πρόσω¬ 
πα, είτε ως νομικές οντότητες, με ποσοστό συμμετοχής 
έως 50% (ατομικά ή αθροιστικά). 

Άρθρο 5 

Διάρκεια προγράμματος και ποσό επιχορήγησης 

1. Η διάρκεια του συνολικού προγράμματος ανέρχεται 
στους δεκαοκτώ (18) μήνες για την πρόσληψη ανέργων 
ηλικίας έως 29 ετών και στους δώδεκα (12) μήνες, για την 
πρόσληψη ανέργων ηλικίας 30 ετών και άνω. 

2. Ως ποσό επιχορήγησης ορίζεται το 50% του μηνι¬ 
αίου μισθολογικού και μη μισθολογικού κόστους του 
ωφελούμενου με ανώτατο όριο τα 500 ευρώ μηνιαίως. 

Για κάθε ημέρα απασχόλησης λιγότερη των 25 ημερών 
το ανωτέρω μηνιαίο ποσό επιχορήγησης, όπως διαμορ¬ 
φώνεται κάθε φορά, μειώνεται κατά 1/25. 

Στο μισθολογικό και μη μισθολογικό κόστος συμπε- 
ριλαμβάνονται οι συνολικές ακαθάριστες πραγματικές 
μηνιαίες αποδοχές και οι ασφαλιστικές εισφορές που 
βαρύνουν τον εργοδότη, καθώς και τα δώρα Χριστου¬ 
γέννων και Πάσχα και το επίδομα άδειας. 

Άρθρο 6 

Διαδικασία υποβολής αιτήσεων 

1. Μετά την δη μοσίευση της πρόσκλησης εκδήλωσης 
ενδιαφέροντος οι επιχειρήσεις που επιθυμούν να εντα¬ 
χθούν στο πρόγραμμα, εφόσον υπάρχουν κενές θέσεις, 
υποβάλλουν ηλεκτρονικά αίτηση υπαγωγής - υπεύθυνη 
δήλωση, η οποία είναι αναρτημένη στην ιστοσελίδα του 
Οργανισμού (νννννν.ΟΒθά.ςιΐ'). 

Τα υποκαταστήματα ή γραφεία που έχουν την έδρα 
τους σε χώρα μέλους της Ευρωπαϊκής Ένωσης, υποβάλ¬ 
λουν την ηλεκτρονική αίτηση στο ΚΠΑ2 στην αρμοδιό¬ 
τητα του οποίου ανήκει το υποκατάστημα ή γραφείο. 

2. Οι ενδιαφερόμενες επιχειρήσεις κατά την υποβολή 
της ηλεκτρονικής αίτησης για την υπαγωγή στο ανωτέ¬ 
ρω πρόγραμμα επισυνάπτουν με ηλεκτρονική σάρωση: 

α. Οι ατομικές επιχειρήσεις, τη βεβαίωση έναρξης επι¬ 
τηδεύματος (αρχική ή/καιτροποποιητική). 

β. Τα νομικά πρόσωπα, πρόσφατο καταστατικό της 
επιχείρησης από όπου θα προκύπτει η μετοχική ή/και 
εταιρική σύνθεσή της καθώς και το ΑΦΜ της επιχείρησης 


καθώς και καταστατικά των επιχειρήσεων στις οποίες 
συμμετείχαν οι δικαιούχοι κατά το παρελθόν. 

3. Στην ηλεκτρονική αίτηση, η επιχείρηση πρέπει να 
αναφέρει υποχρεωτικά, τον νόμιμο εκπρόσωπο της 
επιχείρησης και μόνο τα -τυχόν- νομικά πρόσωπα που 
είναι εταίροι ή μέτοχοι της επιχείρησης από 25% και άνω, 
ανεξαρτήτως εάν τα νομικά πρόσωπα της επιχείρησης 
είναι μέτοχοι ή εταίροι εντός ή εκτός της ελληνικής επι¬ 
κράτειας, προκειμένου να γίνει η σώρευση των κρατικών 
ενισχύσεων. 

4. Η ηλεκτρονική αίτηση της επιχείρησης επέχει θέση 
υπεύθυνης δήλωσης, σύμφωνα με το άρθρο 8 του 
ν. 1599/1986 όσον αφορά στα στοιχεία που περιλαμβά¬ 
νονται και αναφέρονται σε αυτήν. Η επιχείρηση φέρει την 
ευθύνη της πλήρους και ορθής συμπλήρωσης της ηλε¬ 
κτρονικής της αίτησης. Ειδικότερα, υποχρεούται να συ¬ 
μπληρώσει τα σχετικά πεδία της ηλεκτρονικής αίτησης 
με τα στοιχεία που θα οριστούν στην οικεία πρόσκληση. 
Η ανακρίβεια των στοιχείων που δηλώνονται από την 
επιχείρηση στην ηλεκτρονική αίτηση επισύρει τον απο¬ 
κλεισμό της από τη διαδικασία. Η αίτηση συμμετοχής 
συνιστά εξουσιοδότηση προς τον ΟΑΕΔ για τη χρήση 
και επεξεργασία των στοιχείων της από τα Πληροφορι¬ 
ακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - 
ΟΑΕΔ- ΕΦΚΑ) του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, της ΓΓΠΣ και 
του ΕΦΚΑ. 

Με την ολοκλήρωση της διαδικασίας υποβολής της 
αίτησης υπαγωγής, η επιχείρηση λαμβάνει αποδεικτικό 
με αριθμό πρωτοκόλλου και ημερομηνία υποβολής. 

Η ακριβής διαδικασία υποβολής της ηλεκτρονικής αί¬ 
τησης θα εξειδικευθεί στην δημόσια πρόσκληση. 

Άρθρο 7 

Διαδικασία αξιολόγησης και έγκρισης - 

Επίλυση διαφορών και Διαδικασία Ενστάσεων 

1. Μετά την υποβολή των ηλεκτρονικών αιτήσεων 
υπαγωγής, το αρμόδιο ΚΠΑ2 όπου ανήκει η έδρα ή το 
υποκατάστημα που θα απασχοληθεί ο ωφελούμενος, 
προβαίνει εντός τριάντα (30) εργάσιμων ημερών στην 
αξιολόγησή τους αναφορικά με την πληρότητα ή μη των 
όρων και προϋποθέσεων ένταξης στο ανωτέρω πρό¬ 
γραμμα. 

Αρμόδιος για την έκδοση εγκριτικής ή απορριπτικής 
απόφασης υπαγωγής των δικαιούχων επιχειρήσεων είναι 
ο Προϊστάμενος της αρμόδιας Υπηρεσίας. 

Η αξιολόγηση των αιτήσεων υπαγωγής των δυνη¬ 
τικά δικαιούχων είναι άμεση και λαμβάνεται υπόψη ο 
χρόνος υποβολής τους και η πληρότητα των στοιχείων 
που δηλώθηκαν. Η αξιολόγηση των αιτήσεων υπαγωγής 
ανατίθεται από τον Προϊστάμενο της Υπηρεσίας ΟΑΕΔ 
στους αρμόδιους υπαλλήλους του Γραφείου Απασχόλη¬ 
σης, οι οποίοι εξετάζουν την τυχόν ύπαρξη αποκλίσεων 
ανάμεσα στα στοιχεία της υποβαλλόμενης αίτησης και 
στα στοιχεία που εξήχθησαν καθώς και την τήρηση των 
όρων και προϋποθέσεων της παρούσας (έλεγχος είδους 
επιχειρηματικής δραστηριότητας, έλεγχος σώρευσης 
και τήρησης κανόνων περί κρατικών ενισχύσεων). Επί¬ 
σης προβαίνουν, εφόσον απαιτείται, στον έλεγχο των 

αναφερόμενων στην ηλεκτρονική αίτηση της επιχείρη¬ 
σης, με αυτεπάγγελτη αναζήτηση των απαιτούμενων 
παραστατικών, από τα Πληροφοριακά Συστήματα (Π.Σ.) 
του ΟΑΕΔ, του ΕΡΓΑΝΗ (ΠΣ ΣΕΠΕ - ΟΑΕΔ - ΕΦΚΑ) του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, της Γ.Γ.Π.Σ., του ΕΦΚΑ, του Υπουρ¬ 
γείου Εσωτερικών και του Υπουργείου Μεταναστευτικής 
Πολιτικής (όσον αφορά στις περιπτώσεις των πολιτών 
τρίτων χωρών και των ομογενών). 

Το αποτέλεσμα της αξιολόγησης ελέγχεται από τον 
Προϊστάμενο της Υπηρεσίας (ΚΠΑ2) ο οποίος εκδίδει τη 
σχετική απόφαση (απόφαση υπαγωγής ή απορριπτική 
απόφαση) και ενημερώνεται σχετικά ο δικαιούχος. 

Στο πλαίσιο της αποτελεσματικής αξιολόγησης των 
αιτήσεων υπαγωγής, ο αξιολογητής ή και ο Προϊστά¬ 
μενος, μπορεί να ζητήσει εγγράφως την υποβολή συ¬ 
μπληρωματικών στοιχείων και διευκρινίσεων από τους 
δυνητικά δικαιούχους με σκοπό την ολοκλήρωση της 
αξιολόγησης της αίτησης. 

2. Η εγκριτική απόφαση προσδιορίζει τον ακριβή αριθ¬ 
μό των ατόμων, για τα οποία δικαιούται να επιχορηγηθεί 
η επιχείρηση. 

Οι επιχειρήσεις - εργοδότες έχουν τη δυνατότητα 
αναζήτησης ανέργων της ομάδας στόχου και σύμφωνα 
με την υποβληθείσα αίτηση υπαγωγής - εντολή κενής 
θέσης - Υπεύθυνη Δήλωση μέσω των Ηλεκτρονικών Υπη¬ 
ρεσιών του ΟΑΕΔ, με τρόπο που θα ορίσει η δημόσια 
πρόσκληση. 

Με στόχο τη σύζευξη προσφοράς και ζήτησης εργασί¬ 
ας, η υπόδειξη των ανέργων στις δικαιούχους επιχειρή¬ 
σεις θα διενεργείται από τους εργασιακούς συμβούλους 
των Υπηρεσιών (ΚΠΑ2) μέσω συστατικού σημειώματος 
και σύμφωνα με: 

α) την αίτηση - υπεύθυνη δήλωση - εντολή κενής θέ¬ 
σης εργασίας από τη δικαιούχο επιχείρηση, 

β) τη διαδικασία της εξατομικευμένης προσέγγισης 
βάσει των προτάσεων που εμπεριέχονται στα ατομικά 
σχέδια δράσης των προς υπόδειξη ανέργων. 

Εντός τριάντα (30) ημερών από την έκδοση της από¬ 
φασης ένταξης στο πρόγραμμα, η επιχείρηση προβαίνει 
σε πρόσληψη του ατόμου. 

Η επιχείρηση προβαίνει στην ηλεκτρονική αναγγελία 
πρόσληψης των υποδειχθέντων μέσω του συστήματος 
ΣΕΠΕ-ΟΑΕΔ-ΕΦΚΑ. 

Είναι δυνατή η επιμήκυνση της ως άνω προθεσμίας για 
την αναγγελία πρόσληψης κατά τριάντα (30) ημέρες μετά 
από αίτηση του εργοδότη και ύστερα από απόφαση του 
Προϊσταμένου της Υπηρεσίας. 

Η ίδια διαδικασία θα πρέπει να ακολουθηθεί και σε 
περίπτωση τυχόν αντικατάστασης. 

Σε περίπτωση αποχώρησης του επιχορηγούμενου 
κατά τη διάρκεια του προγράμματος, η επιχείρηση δύ- 
ναται να τον αντικαταστήσει κατόπιν υπόδειξης ανέργου 
από την αρμόδια υπηρεσία. Η επιχείρηση προβαίνει σε 
νέα ηλεκτρονική αναγγελία πρόσληψης μέσω του συ¬ 
στήματος ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ). 

Για την αποτελεσματικότερη εφαρμογή, υλοποίηση και 
παρακολούθηση του προγράμματος, θα γίνεται από τον 
αρμόδιο υπάλληλο του ΚΠΑ2 ταυτοποίηση των αναγ¬ 


γελιών πρόσληψης της επιχείρησης στο πληροφοριακό 
σύστημα ΕΡΓΑΝΗ και των συστατικών σημειωμάτων με 
τις εγκριθείσες θέσεις. 

Ύστερα από τη λήξη της προθεσμίας για την πρόσλη¬ 
ψη, ο Προϊστάμενοςτης αρμόδιας Υπηρεσίας Απασχόλη¬ 
σης (ΚΠΑ2) προβαίνει στην έκδοση απόφασης ί) ολικής 
ανάκλησης της εγκριτικής απόφασης, στην περίπτωση 
που η επιχείρηση δεν κάλυψε το σύνολο των αιτηθει- 
σών θέσεων ή ϋ) τροποποίησης προϋπολογισμού λόγω 
μερικής ανάκλησης θέσεων στην περίπτωση που η επι¬ 
χείρηση κάλυψε μέρος των αιτηθεισών θέσεων. 

Σε περίπτωση που οι θέσεις, που έχει αιτηθεί η επιχεί¬ 
ρηση, δεν καλυφθούν εντός της ανωτέρω προθεσμίας 
θεωρούνται άκυρες και ο Προϊστάμενος προβαίνει σε 
ανάκληση της εγκριτικής απόφασης υπαγωγής. 

Επίσης στην περίπτωση που η επιχείρηση προβεί στην 
πρόσληψη ανέργων, οι οποίοι δεν έχουν υποδειχθεί με 
συστατικό σημείωμα από την Υπηρεσία (ΚΠΑ2) τότε οι 
προσλήψεις θεωρούνται άκυρες και ο Προϊστάμενος 
προβαίνει σε ανάκληση της εγκριτικής απόφασης υπα¬ 
γωγής. 

Ο υπεύθυνος διαχειριστής του συστήματος ενημερώ¬ 
νει υποχρεωτικά το ηλεκτρονικό σύστημα των αιτήσεων 
και για τις περιπτώσεις της απόρριψης μιας αίτησης, της 
απενεργοποίησης της και της μερικής ή ολικής ανάκλη¬ 
σης αντίστοιχα. 

3. Οποιαδήποτε διαφορά προκόψει μεταξύ των δι¬ 
καιούχων και των Υπηρεσιών Απασχόλησης του ΟΑΕΔ, 
επιλύεται με απόφαση της οικείας Επιτροπής Εκδίκα¬ 
σης Ενδικοφανών Προσφυγών (απόφαση Δ.Σ.: 635/ 
8-3-2016 - ΦΕΚ1708/Β/15-6-2016 όπωςτροποποιήθηκε 
και ισχύει). 

Οι ενστάσεις υποβάλλονται εντός της αποκλειστικής 
προθεσμίας των τριάντα (30) η μερών από την κοινοποί¬ 
ηση των σχετικών αποφάσεων που έχουν εκδοθεί από 
το αρμόδιο γραφείο της Υπηρεσίας ΚΠΑ2. 

Όλες οι υποβαλλόμενες ενστάσεις με τα τυχόν προ- 
σκομιζόμενα δικαιολογητικά εξετάζονται από τον Προ¬ 
ϊστάμενο και τον αρμόδιο υπάλληλο του Γραφείου Απα¬ 
σχόλησης του ΚΠΑ2. Μετά τον σχετικό έλεγχο γίνεται 
εισήγηση η οποία αποστέλλεται στο αρμόδιο τμήμα 
της αντίστοιχης Περιφερειακής Διεύθυνσης του Οργα¬ 
νισμού, το οποίο θέτει το αίτημα της επιχείρησης υπόψη 
της Επιτροπής Εκδίκασης Ενδικοφανών Προσφυγών. 

Η Γραμματεία των Επιτροπών Εκδίκασης Ενδικοφανών 
Προσφυγών μετά την εξέταση των ενστάσεων οφείλει 
να γνωστοποιεί τις αποφάσεις τους εγγράφως ή με ηλε¬ 
κτρονικό τρόπο τόσο στους προσφεύγοντες όσο και στο 
Γραφείο Απασχόλησης της αρμόδιας Υπηρεσίας ΚΠΑ2. 

Άρθρο 8 

Διαδικασία υλοποίησης -Παρακολούθηση 

Προγράμματος-Καταβολή επιχορήγησης 

1. Εξόφληση δαπανών υλοποίησης: 

α) Υποβολή αίτησης για καταβολή ενίσχυσης 

Εντός εξήντα (60) ημερών από τη λήξη κάθε διμήνου 
απασχόλησης, η επιχείρηση υποβάλλει την αίτηση μετά 
σχετικά δικαιολογητικά, για καταβολή της επιχορήγησης, 
στο Γραφείο Απασχόλησης του αρμόδιου ΚΠΑ2 όπου 

ανήκει η έδρα ή το υποκατάστημα που απασχολείται ο 
επιχορηγούμενος υπάλληλος, 
β) Δικαιολογητικά 

Τα δικαιολογητικά τα οποία οφείλει να υποβάλλει είναι 
τα εξής: 

αα. Έντυπη Κατάσταση (έντυπο Β) η οποία θα περιλαμ¬ 
βάνει τις τρέχουσες μισθολογικές καταστάσεις με την 
ανάλυση των εργοδοτικών εισφορών ως εξής: 

ί. Το ονοματεπώνυμο των ωφελούμενων βάσει του 
προγράμματος, 

ίί. Α.Μ.Κ.Α και Α.Μ.Ε.Φ.Κ.Α. ωφελουμένων, 
ίίί. Την ημερομηνία πρόσληψής τους, 
ίν.Την ημερομηνία γέννησής τους, 
ν. Τα ημερομίσθια που πραγματοποιήθηκαν κατά 
μήνα, 

νί.Το συνολικό μηνιαίο ακαθάριστο ποσό που δικαιού¬ 
ται ο ωφελούμενος, το οποίο δεν θα είναι χαμηλότερο 
από τον νομοθετημένο κατώτατο μισθό ή ημερομίσθιο. 

νϋ. Στήλη της υπεύθυνης δήλωσης με τις υπογραφές 
των ωφελουμένων ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχορή- 
γηση. 

ββ. Αναλυτικές περιοδικές δηλώσεις (Α.Π.Δ.), του συ¬ 
νόλου του προσωπικού της επιχείρησης (έδρα και τυχόν 
υποκαταστήματα), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση στην οποία θα δηλώνεται ότι τα στοιχεία που 
εμπεριέχονται είναι αληθή. 

γγ. Παραστατικά καταβολής ασφαλιστικών εισφορών 
για το αιτούμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ για να είναι δυνατή η 
καταβολή της επιχορήγησης θα πρέπει η ρύθμιση να έχει 
κατατεθεί εμπρόθεσμα (δηλαδή εντός δύο μηνών από 
τη λήξη κάθε διμήνου απασχόλησης) και στην απόφα¬ 
ση ρύθμισης να συμπεριλαμβάνεται το κρίσιμο χρονικό 
διάστημα για το οποίο ζητά να επιχορηγηθεί η επιχείρη¬ 
ση και εφόσον οι δόσεις της ρύθμισης καταβάλλονται 
κανονικά. Σε περίπτωση που η ρύθμιση δεν τηρείται, 
η αξίωση για καταβολή της επιχορήγησης θα απορρί¬ 
πτεται, με την έκδοση απόφασης παραγραφής από τον 
Προϊστάμενο του ΚΠΑ2. 

Εάν η Υπηρεσία κρίνει ότι τα παραπάνω στοιχεία χρή- 
ζουν περαιτέρω έρευνας, ενδείκνυται να τα διασταυρώ¬ 
σει και με την αρμόδια Υπηρεσία του ΕΦΚΑ ή το ΕΤΕΑΕΠ. 

δδ. Αντίγραφο κατάστασης προσωπικού και ωρών 
εργασίας που έχει υποβληθεί ηλεκτρονικά στο σύστη¬ 
μα ΕΦΚΑ- Σ.ΕΠ.Ε. - ΟΑΕΔ (Έντυπο Ε4 - ετήσιος πίνακας 
κατάστασης προσωπικού) καθώς και το Ενιαίο Έντυπο Ε3 
της πρόσληψης του ωφελούμενου (Ε3 Αναγγελία Πρό¬ 
σληψης και Ε4 Συμπληρωματικός Πίνακας Προσωπικού 
Νέας Πρόσληψης). Τα ανωτέρω έντυπα θα αναζητού- 
νται αυτεπάγγελτα από την αρμόδια Υπηρεσία του ΟΑΕΔ 
(ΚΠΑ2), στο Πληροφοριακό Σύστημα (ΠΣ ΣΕΠΕ - ΟΑΕΔ- 
ΕΦΚΑ) του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

2. Σκοπός της παρακολούθησης του προγράμματος 
είναι η επιβεβαίωση της υλοποίησης του συγκεκριμέ¬ 
νου φυσικού και οικονομικού αντικειμένου του προ¬ 


γράμματος, σύμφωνα με το χρονοδιάγραμμα και τους 
όρους υλοποίησης όπως έχουν οριστεί στην απόφαση 
υπαγωγής. 

Κάθε αίτημα καταβολής ενίσχυσης ενεργοποιεί τις δια¬ 
δικασίες ελέγχου-πιστοποίησης. Το αίτημα για καταβο¬ 
λή της επιχορήγησης υποβάλλεται από τον δικαιούχο και 
συνοδεύεται από τα δικαιολογητικά όπως αναφέρονται 
αναλυτικά στο άρθρο 8.1 Β του παρόντος. Οι επαληθεύ¬ 
σεις μπορεί να είναι επιτόπιες ή και διοικητικές. 

Οι ελεγχόμενες επιχειρήσεις υποχρεούνται: 

- να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του ΟΑΕΔ σύμφωνα με το 
άρθρο 29 του ν. 4144/2013, 

- να αποδέχονται όλους τους προβλεπόμενους από τα 
αρμόδια ελεγκτικά όργανα της Ελλάδας και της Ευρω¬ 
παϊκής Ένωσης ελέγχους και την παροχή σε αυτά όλων 
των δικαιολογητικών στοιχείων που ζητούνται, 

- να τηρούν τα αποδεικτικά στοιχεία και έγγραφα που 
αναφέρονται στην παρούσα απόφαση για τουλάχιστον 
δέκα (10) έτη από την ημερομηνία χορήγησης της τε¬ 
λευταίας ενίσχυσης δυνάμει του καθεστώτος άθ ηηίηίηηί5 
(Καν. 1407/2013). 

Τα ΚΠΑ2 στο πλαίσιο υλοποίησης του παρόντος προ¬ 
γράμματος υποχρεούνται να τηρούν αντίστοιχα τα σχε¬ 
τικά αποδεικτικά στοιχεία και έγγραφα που αναφέρονται 
στην παρούσα απόφαση για τουλάχιστον δέκα (10) έτη 
από την ημερομηνία χορήγησης της τελευταίας ενίσχυ¬ 
σης στις δικαιούχους επιχειρήσεις, δυνάμει του καθε¬ 
στώτος άθ ιπίηίιηί5 (Καν. 1407/2013),και να παράσχουν 
αυτά σε περίπτωση που αιτηθούν σχετικά οι Υπηρεσίες 
της Ευρωπαϊκής Επιτροπής. 

Δυνάμει του Κανονισμού 1407/13 (άρθρο 6 παρ. 4), τα 
κράτη μέλη καταγράφουν και συγκεντρώνουν όλες τις 
πληροφορίες που σχετίζονται με την εφαρμογή του εν 
λόγω Κανονισμού. Τα εν λόγω αρχεία περιέχουν όλες τις 
πληροφορίες που είναι αναγκαίες για να αποδειχθεί ότι 
έχουν τηρηθεί οι όροι του Κανονισμού. Τα αρχεία που 
αφορούν μεμονωμένες ενισχύσεις ήσσονος σημασίες 
πρέπει να διατηρούνται επί δέκα (10) οικονομικά έτη 
από την ημερομηνία κατά την οποία χορηγήθηκε η ενί¬ 
σχυση. Τα αρχεία που αφορούν καθεστώς ενισχύσεων 
ήσσονος σημασίας πρέπει να διατηρούνται επί (δέκα) 
10 οικονομικά έτη από την ημερομηνία χορήγησης της 
τελευταίας μεμονωμένης ενίσχυσης δυνάμει του καθε¬ 
στώτος. Η ανωτέρω δεκαετής υποχρέωση τήρησης των 
αρχείων και εγγράφων δεν αφορά μόνον στις ελεγχόμε¬ 
νες επιχειρήσεις αλλά επίσης αποτελεί και αντίστοιχη 
υποχρέωση της χορηγούσας Αρχής (ΟΑΕΔ) να παράσχει 
τα εν λόγω αρχεία και έγγραφα, για όλες τις επιχειρήσεις 
που θα ενισχυθούν στο πλαίσιο του προγράμματος, σε 
περίπτωση που αιτηθούν σχετικά οι Υπηρεσίες της Ευ¬ 
ρωπαϊκής Επιτροπής. 

3α. Διενέργεια επιτόπιων επαληθεύσεων φυσικού και 
οικονομικού αντικειμένου: 

Οι επιτόπιες επαληθεύσεις πραγματοποιούνται από 
υπαλλήλους του ΟΑΕΔ στην έδρα ή στο υποκατάστημα 
της επιχείρησης όπου θα απασχοληθεί ο ωφελούμενος 
σε οποιαδήποτε στάδιο υλοποίησης του προγράμματος. 

Για τους ελέγχους λαμβάνονται υπόψη το ισχύον εθνι- 

κό και ενωσιακό, νομικό, θεσμικό και κανονιστικό πλαί¬ 
σιο, η δημόσια πρόσκληση και το υποβληθέν αίτημα για 
καταβολή της επιχορήγησης. 

Μετά το πέρας του ελέγχου συντάσσεται η σχετική 
Έκθεση και ενημερώνεται σχετικά ο δικαιούχος έχοντας 
τη δυνατότητα υποβολής αντιρρήσεων επί των αποτελε¬ 
σμάτων της έκθεσης εντός προβλεπόμενων προθεσμιών. 

Συγκεκριμένα: 

Ύστερα από την υποβολή της αίτησης για καταβο¬ 
λή της επιχορήγησης με τα σχετικά δικαιολογητικά, 
και εντός δύο (2) μηνών πραγματοποιείται επιτόπια 
επαλήθευση φυσικού και οικονομικού αντικειμένου. 
Η ανάθεση γίνεται με απόφαση από τα αρμόδια Τμή¬ 
ματα Διοικητικών Υπηρεσιών των οικείων Περιφερεια¬ 
κών Διευθύνσεων, σύμφωνα με τη με αριθμ. 1952/39/ 
15-07-2016 απόφαση του Δ.Σ. σε ελεγκτές, προκειμένου 
να διαπιστωθεί αν η επιχείρηση τηρεί τους όρους του 
προγράμματος, (λειτουργία της επιχείρησης, απασχόλη¬ 
ση του ωφελούμενου, κ.λπ.) και θα ελέγχονται τα εξής: 

ί. Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, 
συνοδευόμενες με υπεύθυνη δήλωση στην οποία θα δη¬ 
λώνεται ότι τα στοιχεία που εμπεριέχονται είναι αληθή. 

Μ. Παραστατικά καταβολής ασφαλιστικών εισφορών 
για το αιτούμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ, για να είναι δυνατή η 
καταβολή της επιχορήγησης θα πρέπει η ρύθμιση να 
προσκομισθεί στους ελεγκτές που διενεργούν τον επι¬ 
τόπιο έλεγχο και στην απόφαση ρύθμισης να συμπερι- 
λαμβάνεται το κρίσιμο χρονικό διάστημα για το οποίο 
ζητά να επιχορηγηθεί η επιχείρηση και εφόσον οι δόσεις 
της ρύθμισης καταβάλλονται κανονικά. Εάν οι ελεγκτές 
κρίνουν ότι τα παραπάνω στοιχεία χρήζουν περαιτέρω 
έρευνας, ενδείκνυται να τα διασταυρώσουν και με την 
αρμόδια Υπηρεσία του της προς το ΕΦΚΑ ή το ΕΤΕΑΕΠ. 

Μί. Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα 
ΠΣ ΕΡΓΑΝΗ (Έντυπο Ε4 - ετήσιος πίνακας κατάστασης 
προσωπικού) καθώς και το Ενιαίο Έντυπο Ε3 της πρό¬ 
σληψης του ωφελούμενου (Ε3 Αναγγελία Πρόσληψης και 
Ε4 Συμπληρωματικός Πίνακας Προσωπικού Νέας Πρό¬ 
σληψης).Τα ανωτέρω έντυπα θα αναζητούνται αυτεπάγ- 
γελτα από την αρμόδια Υπηρεσία του ΟΑΕΔ (ΚΠΑ2), στο 
Πληροφοριακό Σύστημα ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ) 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

ίν. Αντίγραφο της Έντυπης Κατάστασης (Έντυπο Β) που 
υπέβαλε στο ΚΠΑ2 για την πιστοποίηση του οικονομικού 
αντικειμένου. 

Σε περίπτωση που κατά τον έλεγχο διαπιστώνεται 
παρατυπία, αυτή αναφέρεται στη σχετική έκθεση που 
συμπληρώνεται από τους ελεγκτές με κατάλληλη τεκμη¬ 
ρίωση και αναφορά των διατάξεων που παραβιάστηκαν. 
Ο δικαιούχος δύναται να υποβάλλει τις αντιρρήσεις του, 
εντός δέκα πέντε (15) ημερών από την παραλαβή από 
αυτόν της έκθεσης. Σε περίπτωση που η επιχείρηση δεν 
υποβάλλει εμπρόθεσμα τις αντιρρήσεις της ο Προϊστά¬ 
μενος της αρμόδιας Υπηρεσίας ΚΠΑ2 θα εκδίδει από¬ 


φαση ανάκλησης υπαγωγής η οποία θα κοινοποιείται 
με σχετική επιστολή στην επιχείρηση. 

Σε περίπτωση που απαιτείται περαιτέρω διερεύνηση, 
προκειμένου να ληφθεί απόφαση για το βάσιμο ή μη των 
αντιρρήσεων που υποβλήθηκαν, δύναται να διενεργείται 
άμεσα συμπληρωματική επιτόπια επαλήθευση από το 
ίδιο όργανο που διενήργησε τον αρχικό. Μετά την εξέ¬ 
ταση των αντιρρήσεων ή την παρέλευση άπρακτης της 
προθεσμίας υποβολής των, η έκθεση οριστικοποιείται. 

Κατά τις επόμενες επιτόπιες επαληθεύσεις, εφόσον 
διαπιστωθεί παράβαση των όρων και προϋποθέσεων 
του προγράμματος ακολουθείται η ανωτέρω διαδικασία 
με την έκδοση σχετικής απόφασης (ανάκληση, διακοπή 
με αναζήτηση, παραγραφή κ.λπ.). 

Για την ορθή υλοποίηση του προγράμματος, οι ελεγ¬ 
χόμενες επιχειρήσεις υποχρεούνται να διατηρούν ειδικό 
φάκελο, ο οποίος θα περιέχει τα προβλεπόμενα από το 
πρόγραμμα έγγραφα και παραστατικά. 

3β. Διοικητική επαλήθευση: 

Μετά τη διενέργεια της επιτόπιας επαλήθευσης το 
Γραφείο Απασχόλησης προβαίνει σε διοικητική εξέταση 
των στοιχείων που έχουν υποβληθεί με το αίτημα του 
δικαιούχου. Σε περίπτωση που υπάρχει διαφορά μεταξύ 
του πορίσματος της επιτόπιας επαλήθευσης και της διοι¬ 
κητικής επαλήθευσης συντάσσεται έκθεση διοικητικής 
επαλήθευσης για την οποία ενημερώνεται η επιχείρη¬ 
ση προκειμένου να εκφράσει τις αντιρρήσεις της εντός 
δέκα πέντε (15) ημερών από την κοινοποίηση αυτής. 
Στη συνέχεια ο προϊστάμενος της αρμόδιας Υπηρεσίας 
προβαίνει στην έκδοση σχετικής απόφασης. 

Οι αναφερόμενες επαληθεύσεις πραγματοποιού¬ 
νται τόσο πριν όσο και μετά την υποβολή της σχετικής 
αίτησης για την καταβολή της επιχορήγησης εφόσον 
κρίνεται απαραίτητο και οπωσδήποτε μέσα στο χρο¬ 
νικό διάστημα αναφοράς (12μηνο ή Ιδμηνο διάστημα 
προγράμματος). 

Η επιχείρηση οφείλει να τηρεί κατάσταση του επιχο¬ 
ρηγούμενου προσωπικού, η οποία θα αναζητείται από 
τους ελεγκτές. 

Οι επαληθεύσεις του προγράμματος θα διενεργούνται 
από υπαλλήλους του ΟΑΕΔ σύμφωνα με την κείμενη 
νομοθεσία. 

Το άρθρο 29 Διοικητική συνδρομή Ο.Α.Ε.Δ. - Προστα¬ 
σία ελεγκτών Ο.Α.Ε.Δ. του ν. 4144/2013 ορίζει ότι: 1. Οι 
πάσης φύσεως διοικητικές αρχές, οι δικαστικές υπηρε¬ 
σίες, οι δημόσιες υπηρεσίες, καθώς και οι υπηρεσίες 
της τοπικής αυτοδιοίκησης υποχρεούνται να παρέχουν 
κάθεαιτούμενη συνδρομή ιδιαίτερα με την παροχή στον 
Ο.Α.Ε.Δ. μηχανογραφικών στοιχείων και πληροφοριών 
για τη διευκόλυνση της άσκησης των αρμοδιοτήτων 
του. 2. Κατά τη διάρκεια των επιτόπιων ελέγχων που δι¬ 
ενεργούν υπάλληλοι του Ο.Α.Ε.Δ. η ελεγκτική διαδικασία 
δεν παρακωλύεται από τους ελεγχόμενους. Ενδεχόμενη 
παρακώληση δύναται να αποτελέσει λόγο απένταξής 
τους από το πρόγραμμα ή διακοπής της παροχής προς 
αυτούς. Οι ελεγκτές του Ο.Α.Ε.Δ. δεν διώκονται και δεν 
ενάγονται για γνώμη που διατύπωσαν ή πράξη που διε- 
νήργησαν κατά την άσκηση των καθηκόντων τους. 




160 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 7/11.01.2018 


4. Το Γραφείο Απασχόλησης της αρμόδιας Υπηρεσίας 
(Κ.Π.Α.2), ύστερα από την υποβολή της αίτησης και των 
δικαιολογητικών για την καταβολή της επιχορήγησης και 
εφόσον μετά τον σχετικό διοικητικό έλεγχο διαπιστώσει 
ότι δεν υπάρχει διαφορά μεταξύ του πορίσματος της επι¬ 
τόπιας και της διοικητικής επαλήθευσης προβαίνει στην 
έκδοση σχετικής εγκριτικής απόφασης για την καταβολή 
της επιχορήγησης. 

Σε περίπτωση που διαπιστωθεί παραγραφή της αξί¬ 
ωσης για συγκεκριμένο ποσό επιχορήγησης λόγω εκ¬ 
πρόθεσμης υποβολής των δικαιολογητικών πέραν της 
προθεσμίας των δύο μηνών από τη λήξη κάθε διμήνου 
απασχόλησης, τότε ο Προϊστάμενος της αρμόδιας Υπη¬ 
ρεσίας (ΚΠΑ2) με απόφασή του θα προβαίνει στη μη 
καταβολή του συγκεκριμένου ποσού. 

Είναι δυνατή η επιμήκυνση της ως άνω προθεσμίας 
κατά εξήντα (60) ημέρες, ύστερα από αίτηση της επιχεί¬ 
ρησης στην υπηρεσία και έκδοση σχετικής απόφασης του 
Προϊσταμένου της αρμόδιας Υπηρεσίας (ΚΠΑ2) του ΟΑΕΔ. 
Άρθρο 9 

Υποχρεώσεις δικαιούχων/ 
ωφελουμένων - κυρώσεις 

Οι επιχειρήσεις υποχρεούνται να διατηρήσουν το επι¬ 
χορηγούμενο προσωπικό με το ίδιο καθεστώς απασχό¬ 
λησης καθ' όλη τη διάρκεια του προγράμματος. 

Σε περίπτωση που η επιχείρηση μειώσει το επιχορη¬ 
γούμενο προσωπικό της οφείλει να το αντικαταστήσει 
μέσα σε τριάντα (30) ημέρες, για να είναι δυνατή η συ¬ 
νέχιση του προγράμματος. 

Σε περίπτωση αντικατάστασης του ωφελούμενου, η 
επιχείρηση δύναται με την κατάθεση εντολής κενής θέ¬ 
σης να ζητήσει αλλαγή της ειδικότητας ή και κατηγορίας 
ανέργου, εφόσον το αρμόδιο Γραφείο των εργασιακών 
συμβούλων της αρμόδιας Υπηρεσίας του Οργανισμού 
(ΚΠΑ2) μπορεί να υποδείξει άνεργο με τη νέα ειδικό¬ 
τητα ή κατηγορία. Σε διαφορετική περίπτωση (έλλειψη 
ανέργου με τη νέα ειδικότητα ή κατηγορία) η επιχείρηση 
οφείλει να προσλάβει άτομα με την ειδικότητα του αρ¬ 
χικά ωφελούμενου. 

Το ανωτέρω ισχύει και όταν κατά τη διάρκεια υλο¬ 
ποίησης του προγράμματος η επιχείρηση επιθυμεί την 
αλλαγή της ειδικότητας του ωφελούμενου. 

Ως μείωση προσωπικού όσον αφορά στο επιχορηγού¬ 
μενο προσωπικό θεωρείται: 

Α. η καταγγελία της σύμβασης εργασίας, 

Β. η αλλαγή του καθεστώτος απασχόλησης από πλήρη 
σε μερική ή σε εκ περιτροπής απασχόληση όπως επίσης 
και 

Γ. η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. 

Σε περίπτωση μη αντικατάστασης του προσωπικού 
το πρόγραμμα διακόπτεται κατά τόσες θέσεις εργασίας 
όσες μειώθηκε το προσωπικό, εφαρμόζονται οι διατά¬ 
ξεις του άρθρου 10 της παρούσας και δεν καταβάλλεται 
κανένα ποσό επιχορήγησης. 

Σε περίπτωση μη αντικατάστασης του ωφελούμενου 
λόγω έλλειψης ειδικότητας ή κατηγορίας (που θα διαπι¬ 


στώνεται από την Υπηρεσία) διακόπτεται η επιχορήγηση 
μόνο για τη θέση αυτή, χωρίς άλλες επιπτώσεις για τον 
εργοδότη. 

Επίσης σε περίπτωση στράτευσης, ασθένειας, ανυπαί- 
τιου κωλύματος (π.χ. κυοφορίας-λοχείας), ειδικής άδειας 
προστασίας της μητρότητας, δεν απαιτείται αντικατά¬ 
σταση, αφού η σχέση εργασίας δεν διακόπτεται, υπό 
τον όρο ότι η επιχείρηση θα προσκομίσει στην αρμόδια 
Υπηρεσία τα απαραίτητα δικαιολογητικά. 

Στην περίπτωση που υπάρξει μείωση του επιχορη¬ 
γούμενου προσωπικού εντός του μήνα που προηγείται 
της ημερομηνίας ολοκλήρωσης του προγράμματος, η 
επιχείρηση υποχρεούται μέχρι τη λήξη του να προβεί 
σε αντικατάσταση. 

Δεν θεωρείται μείωση προσωπικού για το επιχορη¬ 
γούμενο προσωπικό, εφόσον προσκομίζονται τα απα¬ 
ραίτητα δικαιολογητικά, η κενή θέση που οφείλεται σε: 

α. καταγγελία σύμβασης εργασίας λόγω συνταξιοδό- 
τησης, 

β. οικειοθελή αποχώρηση, 

γ. φυλάκιση και θάνατο. 

Οι αποδοχές και η ασφάλιση των ωφελούμενων κα¬ 
θορίζονται από την κείμενη εργατική και ασφαλιστική 
νομοθεσία. 

Είναι δυνατόν, ωφελούμενος, να πραγματοποιήσει 
κάτω των 25 ημερομισθίων στην περίπτωση που ο λό¬ 
γος απουσίας αφορά στο πρόσωπό του. 

Οι ωφελούμενοι κατά τη διάρκεια του προγράμματος 
δεν ασκούν άλλο ελευθέριο ή άλλο επάγγελμα. Σε δια¬ 
φορετική περίπτωση διακόπτεται η επιχορήγηση της 
επιχείρησης για το συγκεκριμένο άτομο και υποδεικνύε¬ 
ται άλλο άτομο, που πληροί τις προϋποθέσεις υπαγωγής 
στο πρόγραμμα. 

Επισημαίνεται ότι οι επιχειρήσεις υποχρεούνται να 
τηρούν της διατάξεις της νομοθεσίας περί υγείας και 
ασφάλειας των εργαζομένων και πρόληψης του επαγ¬ 
γελματικού κινδύνου. 

Στο πλαίσιο της έρευνας / αξιολόγησης του ανωτέ¬ 
ρω προγράμματος, τόσο οι δικαιούχοι (επιχειρήσεις), 
όσο και οι ωφελούμενοι (άνεργοι), πρέπει να παρέχουν 
τη συγκατάθεσή τους για την περαιτέρω επεξεργασία 
(από τις αρμόδιες υπηρεσίες του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης) 
των προσωπικών δεδομένων τους, συμπεριλαμβανο¬ 
μένων και των ευαίσθητων, που τηρούνται για τις ανά¬ 
γκες υλοποίησης του παρόντος προγράμματος, για το 
σκοπό εξαγωγής στατιστικών δεδομένων στο πλαίσιο 
της διενέργειας ερευνών και της εκπόνησης μελετών 
μέσω ερωτηματολογίων για την αξιολόγηση του εν λόγω 
προγράμματος. Σε κάθε περίπτωση έχουν τα δικαιώματα 
ενημέρωσης, πρόσβασης και αντίρρησης σύμφωνα με 
τις διατάξεις των άρθρων 11,12 και 13 του ν. 2472/1997. 

Τα δεδομένατων ερωτηματολογίων θα αποτελέσουν 
αντικείμενο επεξεργασίας από τις αρμόδιες υπηρεσίες 
για το σκοπό της παρακολούθησης του προγράμματος, 
προκειμένου να εξαχθούν στατιστικά στοιχεία (δείκτες) 
και για το σκοπό της διεξαγωγής των προβλεπόμενων 
ερευνών και αξιολογήσεων. Οι αρμόδιες υπηρεσίες 
που έχουν την ευθύνη επεξεργασίας των δεδομένων 

των συμμετεχόντων υποχρεούνται να συμμορφώνονται 
πλήρως προς τις διατάξεις της κείμενης νομοθεσίας για 
το σκοπό της εφαρμογής και υλοποίησης του προγράμ¬ 
ματος. 

Άρθρο 10 

Διακοπή-Δημοσιονομική Διόρθωση 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε καταβο¬ 
λή ποσού της επιχορήγησης στην επιχείρηση, εφαρμόζο¬ 
νται οι διατάξεις του άρθρου 29 παρ.7 του ν. 1262/1982 
(70 Α'), όπως ισχύει, για την απόδοση στον ΟΑΕΔ, οι δια¬ 
τάξεις των άρθρων 121 και 123 του ν. 4270/2014 (143 Α') 
και του άρθρου 91 παρ. 1 εδ. 1 ο του Κώδικα Εισπράξεως 
Δημοσίων Εσόδων (ν.δ. 356/1974) όπως ισχύει. 

Άρθρο 11 

Επιμήκυνση Προγράμματος 

Είναι δυνατή η παράταση-επιμήκυνση του χρόνου επι¬ 
χορήγησης, κατά τριάντα (30) το πολύ ημέρες με ισό¬ 
χρονη δέσμευση της επιχείρησης, για μη απόλυση προ¬ 
σωπικού, σε περίπτωση: α) δικαιολογημένης ασθένειας 
ωφελούμενου β) άδειας άνευ αποδοχών που χορηγείται 
μετά από αίτηση του ωφελούμενου. Η παράταση-επι¬ 
μήκυνση γίνεται μετά από αίτηση της επιχείρησης και 
απόφαση του Προϊσταμένου της αρμόδιας Υπηρεσίας 
(ΚΠΑ2) του ΟΑΕΔ. 

Άρθρο 12 

Πληροφόρηση 

Η πρόσκληση του προγράμματος αναρτάται στο 
Πρόγραμμα ΔΙΑΥΓΕΙΑ και στην επίση μη ιστοσελίδα του 
ΟΑΕΔ. Επίσης συντάσσεται ΔελτίοΤύπου, το οποίο αναρ- 
τάται στην ιστοσελίδα του ΟΑΕΔ στο διαδίκτυο (νννννν. 
03θό·9Γ) και αποστέλλεται μέσω του ΓραφείουΤύπουτου 
ΟΑΕΔ στον ημερήσιο τύπο. 

Στη δημόσια πρόσκληση περιλαμβάνεται η πληρο¬ 
φόρηση των δικαιούχων και των ωφελουμένων σχετικά 
με την επεξεργασία των προσωπικών δεδομένων τους, 
όπως αναφέρονται στην τελευταία παράγραφο του άρ¬ 
θρου 9 της παρούσας. 


Άρθρο 13 

Τελικές διατάξεις 

1. Η προθεσμία υποβολής των ηλεκτρονικών αιτή¬ 
σεων για υπαγωγή στο πρόγραμμα, όπως η δημόσια 
πρόσκληση ορίσει, λήγει αυτόματα μέσω του ηλεκτρο¬ 
νικού συστήματος αιτήσεων, ύστερα από την κάλυψη 
των κατανεμηθεισών θέσεων. Μετά την αυτόματη λήξη 
της προθεσμίας συνεχίζεται η υποβολή των αιτήσεων για 
αριθμό θέσεων που αντιστοιχεί μέχρι το 20% των αρχικά 
κατανεμηθεισών θέσεων. Στην περίπτωση αυτή οι θέσεις 
παραμένουν σε στάδιο αναμονής και ικανοποιούνται με 
βάση την ημερομηνία υποβολήςτων αιτήσεων, εφόσον 
δημιουργηθούν κενές θέσεις. 

2. Η Διοικήτριατου Οργανισμού δύναται με απόφασή 
της να αναστείλει, παρατείνει και να λήξει την προθεσμία 
υποβολήςτων ηλεκτρονικών αιτήσεων χρηματοδότησης 
για ένταξη στο πρόγραμμα, σε περίπτωση μη κάλυψης 
των θέσεων. 

3. Με δημόσια πρόσκληση που εκδίδεται με απόφα¬ 
ση της Διοικήτριας του Οργανισμού, εξειδικεύεται κάθε 
λεπτομέρεια που είναι αναγκαία για την υλοποίηση του 
προγράμματος, στη βάση της εθνικής και ενωσιακής 
νομοθεσίας. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 
Οι Υπουργοί 

Αναπληρώτρια Υπουργός 
Εργασίας, Εργασίας, 

Κοινωνικής Ασφάλισης Κοινωνικής Ασφάλισης 

και Κοινωνικής Αλληλεγγύης και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























